Derek Princei teenistus
Sõda maa peal
II osa
Olen seda juba rõhutanud aga ütlen veel kahte asja:
ei ole õige deemonite puhul kasutada sõna kurat.
Sõna "kurat" tuleb kreekakeelsest sõnast "Diabolos" -laimaja.
Ja see sõna tähistab Saatanat ennast.
Meie aga puutume kokku demonionide ehk deemonitega.
Need pole kuradid, vaid teist tüüpi olendid.
Kust nad tulevad?
Vaevalt, et kellelgi on sellele otsest selget vastust.
Minu meelest on kõige tõenäolisem vastus see, et deemonid on
kehadest ilma jäänud vaimud, kes elasid enne inimrassi ja kes
kannatasid Jumala kohtumõistmise all, mis jäi 1 Moosese 1:1 ja 1:2
vahelisse ajaperioodi.
Mul on hea meel tõdeda, et pastor mõtleb enamvähem sama.
Kas mõistin sind õieti?
Selge, tänan sind.
Võime eksida, kuid see on parim teooria, mida pakkuda. Deemonite
kõige iseloomulikumaks tunnuseks on, et nad otsivad meeleheitlikult
endale keha, kuhu sisse minna. Nad pole rahul enne, kui on okupeerinud
keha. Nad eelistavad inimkeha, meest või naist, kellesse minna.
Kuid selle asemel, et olla kehata, valivad nad teinekord sea keha.
Te ju mäletate haudades elavat meest, kelles olevad vaimud ütlesid:
"Jeesus, saada meid sigadesse!" Me ei taha olla kehatud!
Kuid deemonid ei teadnud, et sigadesse minemine põhjustab
sigade hukkumise ja nad jäid jällegi ilma kehadeta!
See, mida ma tahan välja tuua, on see: deemon on isik.
Isik, kellel pole keha ja kes väga tahab minna kehasse, sest vaid
keha kaudu saab deemon oma ebapuhaid himusid rahuldada.
Kui see on alkoholi vaim, siis ta vajab inimkurku,
mille kaudu jooki tarbida.
Seksuaalse rüveduse vaim vajab sugu- organeid selleks, et end teostada.
Kui see on vihkamise vaim, siis tal on vaja emotsioone, mille kaudu
töötada ja mille kaudu läbi pääseda.
Teiste sõnadega meid ümritseb nähtamatu hulk kehadeta isikuid,
kes meeleheitlikult vajavad kehasid ja teevad kõik selleks, et pääseda
kehasse ja võitlevad, et jääda sinna. Tahan rääkida kuidas teenistusse
sattusin, seda omal ajal alustasin. Ma ei hakanud vabatahtlikult
selles teenistuses osalema. Mind suunati sellele tööle.
Kui sain pastoriks ühes väikses nelipühi koguduses,
Seattleis Washingtoni osariigis.
Olin Full Gospel Businessmani teenistuse aktiivne liige. Mulle
helistas babtisti pastor ja ütles: "Vend Prince, minu kogduses on üks
naine, kes vajab vabanemist deemo- nitest." Ma polnud harjnud, et
baptisti taustaga pastorid niimoodi räägivad. Kuid see, mis ta siis
ütles, oli veel hämmastavam. "Jumal on mulle näidanud, et sina
ja su naine mängite olulist rolli selle naise vabastamisel." Ma ei
lase inimeste ilmutustel end dikteerida! Saatsin kiire telegrammi
taevasse, küsides selle asja kohta vastust Jumalalt. Ja sain vastuse:
"See asi on Minult." Ütlesin: "Olgu." Helistasin sellele naisele, leppisime
kohtumise kokku ja ja koos naisega otsustasime teha oma parima selles
küsimuses. Valisime kohtumiseks laupäeva hommikupooliku. Samal ajal
tutvusime ühe presbüüterliku abielupaariga. Palusime neil koos
meiega jääda, kuna polnud teada, mis juhtuma hakkab.
Kuid see võis olla põnev.
Siis tuli kohale pastor koos selle deemonist vaevatud naisega, kes
oli kunagi olnud selle koguduse sekretär. See naine oli umbes
35-aastane, täiesti normaalne USA koduperenaine.
Analüüsisin teda igast küljest ega leidnud temas midagi veidrat.
Mitte mingisugust metalset tooni hääles ega tuld silmades,
lihtsalt tavaline baptist, üks hea baptisti naine.
Kuid pastor oli veendunud, et naisel oli midagi viga.
"Ta on juba suitsetamise vaimust vabanenud, kuid temas on veel teisi."
Me seisime tema ette ja hakkasime deemonitega rääkima, neid hüüdes.
Ma õppisin hiljem, et kisamine väge juurde ei anna, deemonid
pole kurdid.
Isegi kurtuse vaim pole kurt, ei pea karjumise peale end kulutama.
Igatahes, me hüüdsime seal seda deemonit, öeldes:
"Me käsime sul välja tulla!", kuid midagi ei juhtunud.
Siis ütesime: "Jeesuse nimel deemon, mine temast välja!"
Naise nägu muutus! Üks teine ilme tuli tema näole.
Me istusime seal tükk aega, minemata asjaga edasi,
pastor liikus tahapoole ja mina mõtlesin sama teha.
Mul oli kogu teoloogia peas.
Ütlesin naisele: "Sina deemon, kes oled selles naises, ma räägin
sinuga ja mitte naisega, mis su nimi on?"
Kuid deemon ei vastanud.
"Jeesuse nimel ma käsin sul öelda, mis on su nimi!"
Jätkasime niimoodi mõnda aega, kuni järsku deemon vastas.
Kuid enne deemoni rääkimist see naine muutus.
See naine pani käed risti oma rinnale ja hakkas end kägistama.
Minu presbüteerlik vend oli pikem ja kaalukam kui mina, kuid
alles meie kahe suurel pingutusel tirisime me naise käed ta kaelalt.
Nii me siis sellest faasist saime läbi.
Järsku vastas deemon meile: "Minu nimi on Viha!"
Ja kohe, kui deemon ütles sõna " viha", siis selle naise
näo iga lihas täitus vihaga!
Ma pole kunagi näinud niivõrd tõelist viha kellegi silmis!
Ma ütlesin: "Viha deemon, mine välja sellest naisest!"
Järsk, maskulliinne hääl vastas: "Ma ei tule välja, see on minu kodu,
olen siin olnud 35 aastat ega tule välja!" Kontrollisin end Piibli
alusel. Jeesus ütles: "Kui rüve vaim on inimesest väljunud, siis
ta läheb kuivadesse paikadesse hingamist otsima. Siis ütleb see
vaim: "Ma pöördun tagasi majja, kust ma ära tulin!" Nii et see oli
piibellik. Murdsin vaimu meelevalla Jeesuse nime ja Jumala Sõna abil.
Ja järsku väljus deemon naisest pika ja sügava möirgega.
Peale seda see vaevatud naine lõd- venes silmnähtavalt ja vajus
ettepoole kössi ning mu vaimus olev pinge lahkus. Teadsin, et kuri
vaim lahkus. Kuid enne väljumist ütles deemon: "Isegi kui ma väljun,
on mu vennad siin, nemad tapavad ta!" Teadsin, et naises oli rohkem
kui üks deemon. Igatahes, jätkasime samamoodi umbes 2-3
tundi, kuni sellest naisest oli väljunud 7-8 kurja vaimu.
Üks, mis avaldas muljet, oli enese- haletsuse vaim. Hakkasin aru saama
mõnedest viisidest, kuidas inimesed vastavad küsimustele, need vastused
pole loomulikud või loomuomased. Viimane vaim, kes naisest lahkus,
oli surma vaim. Kontrollisin sedagi Piiblist. Mõtlesin, et surm on ju
füüsiline seisund. Kuid siis meenus, et Ilm 6 oli ratsanik hobusel, kelle
nimi oli Surm, kes võib olla ka isik. Peale seda, kui surma vaim naisest
lahkus, kukkus ta selili ja oli täiesti tuim, liikumatu.
Ta nägu oli täiesti elutu, kahvatu, nahk oli külm, kui oleksid ruumi
sisenenud, oleksid öeldnud: "Põrandal on surnu!"
Ta lamas seal umbes 10 minutit, tõstis oma käed üles ja hakkas
võõrastes keeltes rääkima.
Üks neist asjadest, mida surma deemon meile ütles:
Küsisin: "Kuidas sa temasse läksid?" Küsisin:"Millal sa temasse läksid?"
"Kolm ja pool aastat tagasi, kui ta peaaegu suri operatsioonil,"
vastas surma vaim.
Jätsin kõik selle meelde. See naine oli näiliselt vaba,
jätsin ta tema pastori hoolde ja nad sõitsid minema.
Pool nädalat hiljem helistas naine Liidiale ja mulle ning ütles:
"Arvan, et deemonid tahavad tagasi minusse tulla! Kas saad aidata?"
Me siis kahekesi sõitsime selle naise koju ja rääkisime temaga.
Ja ma diagnoosisin sellel naisel hirmu, ta kartis, et need deemonid
tulevad uuesti temasse ja selle hirmuga ta avas neile ukse.
Kuid sellel naisel oli 6-aastane tagasihoidlik, kõhn ja õnnetu
välimusega väike tüdruk. Igale poole, kuhu läksime, tuli see tüdruk
meiega kaasa. Kuid iga kord kui teda vaatasin, pööras pilgu ära.
Ütlesin emale: "Arvan, et su tütrel on samad probleemid nagu sul" Naine
ütles: "Kas palvetaksite ta pärast?" Ütlesime: "Loomulikult!" Järgmisel
laupäeva hommikul oli naise tütar me ees. Läbisime paljud samad etapid
tütrega, nagu läbisime ta emaga.
Enamus kurjadest vaimudest, kes olid naises, olid ka tema tütres.
Kuid viha ja surm olid seal küll.
Ja kui surm sellest tüdrukust väljus, siis ta viskus selili põrandale
ja nägi välja nagu oleks ta surnud.
Hoidsime selle perega järgneva kahe aasta jooksul ühendust.
Nad jäid vabadeks. Sellest väiksest tüdrukust, keda oli peetud puudega
lapseks, sai normaalne ja õnnelik ning terve väike tüdruk.
Järk-järgult kasvatas Jumal mind massiteenistuste jaoks. Olen suuri
vabastusteenistusi juhtinud Vene- maal, Kazasthanis, Türgis,
Uus-Meremaal, Austraalias. Umbes kümnes riigis. Avastasin, et seda saab ka suurte inimhulkade puhul teha.
Ma ei ütle, et see on parim viis asja tegemiseks, kuid
kui vajadused on niivõrd suured, siis tuleb teha seda, mida suudame.
Olen õppinud inimesi instrueerima, aitama neil oma
probleeme identifitseerida,näitama neile, kuidas saada vabaks ja nende
eest palvetama, et saaksid vabaks.
Nüüd tahan vastata kõige põhilisematele küsimustele.
Kuidas sisenevad kurjad vaimud inimesse?
Mu vastus on, et tavaliselt mõne hetke või nõrkuse läbi.
Kurat otsib nõrka hetke või kohta, et tulla sisse.
Millised on need nõrkuse kohad ja nõrkuse hetked?
See pole täielik nimekiri, kuid vähemalt saate asjast aimu.
Kõigepealt-sünnieelne.
Paljud imikud sünnivad ilma ja neis on juba deemon.
Ja see juhtub millegi pärast, mida ema tegi või ei teinud.
Kõige suurem probleem, mis seab sündimata lapsed ohtu,
on okultism.
Tahan öelda, et sa ei saa tegeleda okultismiga ilma, et
puutuksid kokku deemonitega. On üks vana ütlemine:
"See, kes sööb suppi Kuradiga, vajab pika varrega lusikat."
Tahan öelda, et pole olemas nii pikka lusikat, mis
hoiaks sind Kuradist ohutul kaugusel, kui suppi koos süüa.
Tahan lugeda 5. Mooses 18. New International Versioni tõlkest,
sest see on kaasaaegsemas keeles. Mida Jumal arvab okultismist.
Okultism tähendab läbikäimist kõik- sugu vaimudega, kes pole Jumala
poolt saadetud või pole Temaga kooskõlas. See on kirjutatud Iisraeli
rahvale enne seda, kui nad jõudsid tõotatud maale. 5 Moosese 18:9
"Kui sa jõuad sellele maale, mille Issand, su Jumal, sulle annab, siis
ära õpi tegema nende rahvaste jäle- dusi! Ärgu leidugu su keskel kedagi,
kes laseb oma poega või tütart tulest läbi käia,"
Esimest tüüpi inimesed on need, kes ohverdavad omaenda lapsi,
põletades neid elusa ohvrina tules ebajumal Moolokile.
Ja ma tahan, et te mõistaksite, et kõik järgnevad tegevused, mida siin
on loetletud, on samas kategoorias oma laste elusalt ohverdamisega.
Jumal ei tee sellistel asjadel vahet.
"ei ennustajat, pilvestlausujat,"
See tähendab ennustamist.
See tähendab, et püütakse midagi üleloomulikult mõista vaimu abil,
kes pole Jumalast. Iga ennustaja on valelik.
Kui oled kunagi käinud ennustaja juures, siis oled kokku puutunud
valevaimuga või valeliku vaimuga.
Mäletan, et tegelesin naisega, kelles oli valevaim. Ta ütles:
"Ma ei saa aru, kuidas valevaim üldse minusse tuli? Kuid avastasin,
et ta luges ajalehes regulaarselt horoskoopi. Rohkem ei peagi tegema!
Muidugi keegi teist pole seda kunagi teinud.
Märkide seletajat ega nõida, ei manajat,
nõidus on tavaline tänases USAs.
Kõrgetest Valges Majas tegutsevatest riigijuhtidest
kuni lihtinimeseni välja on nõidus täna väga levinud.
"vaimude ja tarkade küsitlejat ega surnutelt nõu otsijat!
Sest igaüks, kes seda teeb, on Issandale jäle,
ja nende jäleduste pärast ajab Issand, su Jumal, nad ära sinu eest.
Ole laitmatu Issanda, oma Jumala ees!"
Igaüks, kes teeb ühte nendest loetletud asjadest, on Jumala
meelest jäle! Kui käid ennustaja juures, see on põlastusväärne!
Jumal paneb selle teo samasse patta nendega, kes ohverdavad oma lapsi
elusalt ühele kurjale jumalale. Võibolla küsid, et mis okultismis nii
halba on? Püüan seda seletada:
kui oled seotud okultismiga, siis kogud omale sõpru
Jumala vaenlaste hulgas ja Jumal paneb seda tähele!
Sina aga pead meelt parandama ja ära jätma kogu okultismi, kui
sa tahad Jumala käest abi saada.
Toon sel teemal märkimisväärse näite. See asi juhtus alles hiljuti.
Üks naine, üks eeskujulikust kristlasest naine rääkis mulle,
et tema poeg saatis oma vanematele ülikoolist kirja, milles ta väitis,
et on olnud emaüsast alates homo ehk homoseksuaal.
Ja et ta sündis homoseksuaalsena.
Ma hakkasin selle naisega rääkima.
Küsisin: "Kas oma raseduse perioodil tegelesid okultismiga?"
Ta ütles: "Jah, tegelesin. Lasin pendlil kõikuda oma kõhu ees, et
teada saada, kas ootan poissi või tüdrukut. Kui pendel jäi ühele
poole, pidi olema poiss, teisel poolel aga tüdruk." Ütlesin: "Lasid
oma sündimata lapsele deemoni ligi, selleläbi, mida tegid!" Seepärast
ta ongi sünnist saati homoseksuaal! See naine on väga pühendunud
kristlane, parandas meelt ja pöördus oma tegudest ja usun, et õigel ajal
tema palved jõuavad ka ta pojani." Kuid las see olla teile hoiatuseks!
Sa ei saa okultismiga ühelgi viisil mängida! Kui tahad okultismist
täpsemat seletust, siis see on minu raamatus.
On ka teine deemon, kes väga sageli läheb sündimata lastesse-
see on hülgamise vaim või deemon.
Iga väike beebi, kes sünnib siia maailma, vajab ühte asja rohkem,
kui midagi muud siin maailmas, mida ta vajab? Armastust.
Kuid emal on liiga palju lapsi, ei teeni piisavalt, ja kui avastab, et
on rase, siis on sellest kahju. Ta ei peagi midagi ütlema, vaid
mõtleb: "Soovin, et ma ei saaks seda last!" Nii sünnib hüljatuse
vaimuga laps maailma. See tõde kehtib mu teise naise Ruti kohta.
Ta sündis suure depressiooni kõrgajal 1930.aastal.
Ta oli pere kaheksas laps ja ema juba võitles selle nimel,
et toita kõiki eelmisi lapsi.
Ja ilma midagi ütlemata
oli Ruti ema selle vastu, et perre sünniks veel üks laps.
Veel üks suu toita. Rutil oli vaja vabanemist hülgamise vaimust.
Tänu Jumalale, teadsime, mida teha ja ta vabanes imeliselt! Kuid
hüljatus on üks kõige tavalisemaid deemoneid ja
see deemon siseneb kergesti, kui laps on alles ema kõhus.
Siis tulevad varajases lapsepõlves kogetud pinged.
Jaakobuse 3:16 ütleb
"Sest kus on kadedust ja riiakust, seal on kärsitust
ja igasuguseid halbu tegusid."
Nii et riiakas ja ebaharmoonilises kodus on lapsed automaatselt
deemonite suhtes haavatavad ja enamikel lastel pole piisavalt
tugevaid tõkkeid, et deemoneid tagasi hoida.
Nii et iga laps, kes sünnib riiakasse ja lõhestatud koju,
on kerge saak deemonitele! Kui palju on selliseid kodusid
Ameerika Ühendriikides täna? Palju, eks ole.
Vanemad vastutavad selle eest, et nende kodus oleks üks atmosfäär,
mis oleks vaba deemonlikust laastamisest ja rüvetamisest.
Väga vähesed vanemad tänases USAs teevad seda.
Seetõttu ma kirjutasin raamatu "Mehed ja isad."
Sest esimene läbikukkumine Ameerika tänases kultuuris
on suutmatus täita abikaasa ja isa rolli. Suures plaanis tuleneb kõik
pereisast ja mehest kui abielupoolest. Naised ja emad
suudavad korda saata imelisi asju, kuid ükski naine või ema ei või
asendada perele isa. Ameerika kõige karjuvam vajadus on mehed,
kes on tõelised isad. Aamen? Öelge teie, daamid, aamen!
Olen olnud kaks korda abielus, mõlemad naised olid võrratud!
Nii et ma pole naistevihkaja kunagi olnud ega saa kunagi olema!
Imetlen naisi, olen innukas nende pärast ja tahan neile parimat!
On kohutav, kuidas naised end
müüvad kui prostituudid maailmale. Mul on kõrged standardid naistele,
tean, kes üks naine võib olla. Palun ärge saage minust aru, kui
ütlen, et on vaja isasid, siis ei ütle, et me ei vaja emasid.
Kuid meil on täna rohkem häid emasid kui isasid.
Kuid paljud lapsed USAs on varajases lapsepõlves deemonliku
rünnaku all ja enamikul neist puudub vaimne võime end kaitsta.
Siis on olemas emotsionaalne shokk või pidev emotsionaalne surve.
Üks naine ütles kunagi, et ta vajab vabanemist vaimsest hirmust.
Küsisin: "Kuidas hirm sinusse tuli?" Ta vastas: "Seisin kõnniteel ja
kohutav õnnetus juhtus silme ees. Sel hetkel mind täitis hirm ja
hirmu vaim sisenes minusse. Toon sel teemal ühe kirjakoha.
1 Pe 3:6
"Nii nagu Saara oli Aabrahamile kuulekas, "hüüdes teda isandaks."
Teie olete saanud Saara lasteks, kui te teete head
ega karda mingit hirmutamist."
Nii et olla Saara laps, sa ei tohi mingit hirmutamist karta!
Sa ei tohi anda ruumi äkilisele emotsionaalsele shokile!
Kuid kui sa sisened, siis on väga võimalik, et sinusse tuleb deemon.
Teine viis, kuidas deemonid inimesse lähevad, on see, kui
inimene kas teeb pattu või on tal ebapuhtad harjumused.
Kui pidevalt jätkad ja praktiseerid patust tegevust,
siis varem või hiljem sellesama tegevuse deemon siseneb sinusse.
Palvetasin kord ühes kirikus kui minu juurde tuli naine ja ütles
midagi, mille peale vastasin: "Arvan, et sul on kritiseerimise
vaim sees. Kas tahad, et ajan selle välja?" Ta ütles: "Jah!" Palvetasin:
"Kriitika vaim, käsin sul temast Jeesuse nimel väljuda!" Ja seesama
vaim väljus temast ja veel kolmest inimessest samal ajal.
Kriitika on patune komme.
Kriitika võib avada sinus ukse deemonitele.
Räägin millestki, millest keegi kogduses ei räägi.
Kuna keegi sel teemal ei räägi, siis koguduse liikmed peavad käima
psühhiaatri juures abi saamas. Räägin masturbatsioonist ehk
seksuaalsest eneserahuldamisest. Mõned arvavad, et see on
loomulik ega ole midagi kurja. Ma pole sellega nõus, kuid võid
arvata, mida soovid. Tean, et on
massiliselt inimesi, kes mastur- beerivad ja vihkavad end selletõttu.
Nad ütlevad: "Mitte iial enam!", kuid veidi aja pärast teevad seda
uuesti. See on masturbatsiooni deemon. Ja kuna ma ei taha sind
häbistada, siis räägin, kuidas see deemon välja saada enda seest.
See tuleb kätest ja sõrmedest. Sõrmed muutuvad kõvaks, siis
painduvad tahapoole. Olen seda näinud juhtuvat mitu korda.
Inimesed on öelnud: "Vend Prince, ma ei tea, mis minuga
toimub, mis mu kehaga toimub?" Ütlen siis: "Sul on
masturbatsiooni deemon." Vihka seda ja saa sellest lahti!
Tahan öelda, et masturbatsioon ei kao su elust enne, kui seda vihkad.
Pead seda tõeliselt vihkama.
Võid öelda, et oled õnnelikus abi- elus mees. Tänu Jumalale, et oled!
Olen ajanud välja masturbatsiooni vaimu 50 aastasest abielusmehest!
Kuid oli ikkagi masturbatsiooni ori. Olen korraks aus. Kui abielus olev
inimene masturbeerib, siis see rahuldus, mille ta saab ja millest
peaks rõõmu tundma tema partner, läheb hoopis deemonile. Mõistad?
Loodan, et suudad.
Püüan olla aus olemata solvav.
On veel üks väga tavaline viis, kuidas deemonid inimesse lähevad.
See on ebapuhaste sõnade kaudu.
Tahan näidata, mida Jeesus ütleb Matteuse 12. peatükis.
Matteuse 12:36 "Aga ma ütlen teile, et inimesed peavad kohtupäeval aru
andma igast tühjast sõnast, mis nad on rääkinud!"
Inimesed ütlevad sageli: "Ma ei mõelnud seda tõsiselt!" Kuid täpselt
seda Jeesus ütles, need on tühjad sõnad! Kõik sõnad, mida räägid ja
mida päriselt ei mõtle, on tühjad! Ükskõik kas teed seda meelega või
mitte, kui ühel päeval ei paranda meelt, pead aru andma oma igast
sõnast suurel kohtupäeval! Kuid see on täpselt tühiste sõnade
definitsioon! Need sõnad, mida ei mõelnud! Ma ei oska öelda, kui
paljude inimestega olen tegelenud, kelles on olnud surma vaim, kuna
nad on kutsunud selle endasse. Nad on kas langenud depressiooni
või saanud haiget ja mõtlevad: "Mis mõte on elul? Parem teen sellele
lõpu! Nad suudavad öelda ainult seda! Ja surma vaim on seal ta ees,
ootab ja tahab minna inimese sisse! Väga sageli ka läheb! Mitte alati.
Niimoodi tulevad deemonid inimesse. Kordan üle, see pole veel kõik.
1) Mittesoovitud lapse kaudu.
Ema suhtumine, mis paneb lapse end tundma soovimatuna.
2) Varajases lapsepõlves kogetud pinged.
Lapsed, kes kasvavad riiakates ja lõhestunud kodudes, on
automaatselt deemonite ees kaitsetud.
3) Emotsionaalne shokk või püsiv emotsionaalne surve.
4) Patused teod või harjumused.
5) Tühised sõnad.
Nimekiri pole täiuslik või lõplik, kuid need on kanalid, mida nad
kasutavad sisenemaks inimesse. Deemonite iseloomuomadused:
1) Nad meelitavad.
Deemonid meelitavad meid kurjusesse, pattu.
Näiteks. Kõnnid tänaval ja keegi kukutab oma rahakoti maha.
Keegi ütleb sulle kõlaval häälel: "Korja see üles ja jäta endale!
Parem jäta, sa ju võid! Mõtle, mida sa teeksid, kui see
oleks sinu oma, siis võtaksid selle. Miks sa nüüd ei võta?"
Kui keegi suudab rääkida, on ta konkreetne isik.
Ja selle kuuldava hääle taga on isik, kes meelitab sind kurjusesse!
Võid keelduda, kuid igal juhul üritab see deemon sind
meelitada millessegi, mis sind talle avab suuremal määral.
Tõlkis Lemme-Getter Bogatkin